Maldenių ąžuolas

Maldenių ąžuolas – išskirtinis ąžuolas, valstybės saugomas botaninis gamtos paveldo objektas Joniškio rajone, Skaistgirio seniūnijoje, Joniškio miškų urėdijos Joniškio girininkijos (109 kv.) teritorijoje, Maldenių (Obelynės) miške. 

Ąžuolas pasiekiamas iš Jurdaičių pavažiavus 1,2 km žvyrkeliu  į pietvakarius ir pasukus į kairę (pietryčius), toliau pagal kelio rodyklę pavažiuoti lauko ir miško keliu 700 m. Medis auga supamas miško, šalia pastatytas informacinis stendas. Apsauginėje zonoje želia krūmokšniai (vieta anksčiau buvusi išvalyta nuo augmenijos).

Ąžuolas paskelbtas saugomu 1971 m.

Duomenys 

 Medžio rūšis – paprastasis ąžuolas (Quercus robur L.)
 Kamieno apimtis 1,3 m aukštyje – 5,60 m
 Aukštis – 26,5 m
 Amžius – neskelbiama

Nuorodos 

 Saugomų teritorijų valstybės kadastras  

Lietuvos gamtos paveldo objektai
Joniškio rajono paveldas